(9) следва да бъде включен в Споразумението за ЕИП.
 (10)
 Регламент (ЕС) No 284/2013 на Комисията от 1 март 2013 г. за установяване на изискванията за данни за продукти за растителна защита в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (10) следва да бъде включен в Споразумението за ЕИП.
 (11)
 С Регламент (ЕО) No 1107/2009 се отменят директиви 79/117/ЕИО (11) и 91/414/ЕИО (12) на Съвета, които са включени в Споразумението за ЕИП и които следва съответно да отпаднат от Споразумението за ЕИП.
 (12)
 С Регламент (ЕС) No 283/2013 се отменя Регламент (ЕС) No 544/2011, който е включен в Споразумението за ЕИП и който следва съответно да отпадне от Споразумението за ЕИП.
 (13)
 С Регламент (ЕС) No 284/2013 се отменя Регламент (ЕС) No 545/2011, който е включен в Споразумението за ЕИП и който следва съответно да отпадне от Споразумението за ЕИП.
 (14)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XV от приложение II към Споразумението за ЕИП се изменя, както следва:
 1.
 След точка 12щщп (Регламент за изпълнение (ЕС) No 414/2013 на Комисията) се вмъква следното:
 „13.
 32009 R 1107: Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).
 За целите на настоящото споразумение разпоредбите на регламента се четат със следните адаптации:
 а)
 Държавите от ЕАСТ са свободни да ограничат достъпа до своите пазари за продукти за растителна защита, съдържащи активни вещества, одобрени в съответствие с Директива 91/414/ЕИО на Съвета или преходните мерки в член 80 от Регламент (ЕО) No 1107/2009.
 б)
 Държавите от ЕАСТ, с изключение на Лихтенщайн, могат да бъдат „държава членка докладчик“ и „съдокладчик“.
 в)
 Към член 18 се добавя следното:
 „Разпределението на оценката на активни вещества за държава от ЕАСТ съгласно член 18, буква е) е предмет на съгласието на въпросната държава.“
 г)
 Към член 37, параграф 4 и член 42, параграф 2 се добавя следното:
 „За държавите от ЕАСТ срокът от 120 дни започва да тече най-рано от датата на включване в настоящото споразумение на акта за одобрение на активните вещества, съдържащи се в продукта за растителна защита.“
 д)
 Към член 47, параграф 3 се добавя следното:
 „За държавите от ЕАСТ срокът от 120 дни започва да тече най-рано от датата на включване в настоящото споразумение на акта за одобрение на активните вещества, съдържащи се в продукта за растителна защита с нисък риск.“
 е)
 Към член 48 се добавя следното:
 „Държавите от ЕАСТ могат да ограничат достъпа до своите пазари на продукти за растителна защита, съдържащи генетично модифицирани организми, когато са били взети мерки за ограничаване или забрана на тези организми съгласно член 23 от Директива 2001/18/ЕО, адаптиран с настоящото споразумение.“
 ж)
 Член 49 не се прилага за Лихтенщайн.
 з)
 Член 80, параграф 6 се заменя със следното:
